AIŠKINAMASIS RAŠTAS

Dėl Molėtų rajono savivaldybės tarybos 2018 m. vasario 22 d. sprendimo Nr. B1-29 „Dėl Molėtų rajono savivaldybės 2018 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2018 m. vasario 22 d. sprendimu Nr. B1-29 ,,Dėl Molėtų rajono savivaldybės 2018 metų biudžeto patvirtinimo“ patvirtintas ir 2018 m. balandžio 26 d. sprendimu Nr. B1-87 bei 2018 m. gegužės 30 d. sprendimu Nr. B1-116 pakeistas 2018 metų rajono savivaldybės biudžetas.

Vadovaujantis Lietuvos Respublikos švietimo ir mokslo ministro 2018 m. birželio 15 d. įsakymu Nr. V-574 „Dėl Lietuvos Respublikos 2018 metų valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti, paskirstymo patvirtinimo“ Molėtų gimnazijai skiriama 2,5 tūkst. Eur, iš jų 1,9 tūkst. Eur darbo užmokesčiui pedagoginių darbuotojų skaičiaus optimizavimui.

Šiuo sprendimu taip pat perskirstoma 58,2 tūkst. Eur tarp asignavimų valdytojų ir programų nekeičiant bendros asignavimų sumos:

1. Skiriama lėšų šioms įstaigoms:

1.1. Molėtų r. švietimo pagalbos tarnybai sudaromas biudžetas – 48,2 tūkst. Eur, iš jo 28,5 tūkst. Eur darbo užmokesčiui. Lėšos perkeliamos iš Molėtų švietimo centro (28,7 tūkst. Eur) ir Molėtų pedagoginės psichologinės tarnybos (29,5 tūkst.Eur).

1.2. Molėtų r. paslaugų centrui iš Molėtų švietimo centro perkeliamos įstaigos pajamų plano lėšos 10 tūkst. Eur suma.

2. Sumažinami asignavimai šiems asignavimų valdytojams:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Programos kodas | Įstaigos,  struktūrinio padalinio pavadinimas / programos pavadinimas | Finansavimo šaltinis |  | Biudžeto asignavimai | | |
| Iš viso | išlaidoms | | Turtui įsigyti |
| Iš viso | Darbo užmo- kestis |
| 1. | Molėtų pedagoginė-psichologinė tarnyba: | | | **-29,5** | **-29,5** | **-19,3** | **0** |
| 1.1. | 06 | Ugdymo proceso užtikrinimo  programa | Iš viso | -29,5 | -29,5 | -19,3 | 0 |
| 1.2. | savivaldybės biudžeto lėšos | -19,2 | -19,2 | -11,6 |  |
| 1.3. | mokinio krepšelio lėšos | -10,3 | -10,3 | -7,7 |  |
| 2. | Molėtų švietimo centras: | | | **-28,7** | **-27,2** | **-9,2** | **-1,5** |
| 2.1. | 06 | Ugdymo proceso užtikrinimo  programa | Iš viso | -28,7 | -27,2 | -9,2 | -1,5 |
| 2.2. | savivaldybės biudžeto lėšos | -18,7 | -17,2 | -9,2 | -1,5 |
| 2.3. | įstaigos pajamų lėšos | -10 | -10 |  |  |
| **Iš viso:** | | | | **-58,2** | **-56,7** | **-28,5** | **-1,5** |

**2. Šiuo metu esantis teisinis reglamentavimas:**

Lietuvos Respublikos biudžeto sandaros įstatymas;

Lietuvos Respublikos Vyriausybės 2001 m. gegužės 14 d. nutarimas Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

Molėtų rajono savivaldybės biudžeto asignavimų administravimo, biudžeto vykdymo ir atskaitomybės tvarkos aprašas, patvirtintas Molėtų rajono savivaldybės tarybos 2011 m. rugsėjo 15 d. sprendimu Nr. B1-177.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių - nenumatoma. Teigiamos pasekmės – suformuojamas Molėtų r. švietimo pagalbos tarnybos biudžetas, lėšos perskirstomos tarp asignavimų valdytojų pagal įstaigų poreikį. Padidinamos pajamos pedagoginių darbuotojų skaičiaus optimizavimui.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

**6.Vykdytojai, įvykdymo terminai**

Savivaldybės administracija, asignavimų valdytojai.